
Nr. 487 din 09. 02. 2026
REFERAT DE APROBARE

la PHCL Nr. 4/2026 privind aprobarea procedurii  de  atribuire directa a suprafețelor de pajiști disponibile din domeniul privat al comunei Târgușor, județul Constanța
Ținând cont de importanţa cresterii animalelor și de facilitarea accesului acestora la suprafeţele de pajisti disponibile, aflate in domeniul privat al unităţii noastre administrativ-teritoriale, în condiţiile în care pentru majoritatea crescătorilor de animale singura sursă de asigurare a hranei pe perioada verii este masa verde obţinută de pe pajisti, precum și de realizarea atribuţiilor conferite prin Ordonanța de Urgență a Guvernului Nr. 57/2019 privind Codul administrativ, cu modificările și completările ulterioare, Consiliul Local hotărăște vânzarea, darea în administrare, concesionarea, darea în folosinţă gratuită sau închirierea bunurilor proprietate privată a comunei, după caz, în condiţiile legii.
In conforrmitate cu prevederile art. 9 alin. (2)-(4)  din Ordonanţa de Urgenţă nr. 34/2013 privind organizarea, admninistrarea si exploatarea pajistilor permanente și pentru modificarea si completarea Legii fondului funciar nr.18/1991, cu modificarile și completarile ulterioare, închirierea acestor suprafeţe de teren conduce la imbunătăţirea eficienţei economice a exploatării animalelor și confera o mai bună valorificare a bunurilor aparţinând patrimoniului comunei Târguşor, de aceea este necesar ca Consiliul local să dispună cu privire la iniţierea procedurii de închiriere până la data de 1 martie a fiecărui an, în baza hotărârii consiliului local , iar primarul, anual, până la aceeași dată,  verifică respectarea încărcăturii de animale/ha/contract, în corelare cu suprafeţele utilizate, şi stabilește disponibilul de pajişti ce pot face obiectul închirierii ulterioare.

Având in vedere cele prezentate mai sus, precum și necesitatea de a genera noi venituri la bugetul local,  propun spre analiză si aprobare proiectul de hotãrâre privind aprobarea procedurii  de  atribuire directa a suprafețelor de pajiști disponibile  din domeniul privat al comunei Târgușor, județul Constanța, în vederea încheierii contractelor de închiriere, prin atribuire directă, în condiţiile prevederilor Legii nr. 287/2009 privind Codul civil, republicată, cu modificările ulterioare, coroborate cu prevederile  Ordinului Nr. 407/2013 pentru aprobarea contractelor – cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor, pentru suprafeţele de pajişti disponibile,  din domeniul privat al comunei Târguşor, județul Constanța, proporţional cu efectivele de animale deţinute în exploataţie, pe o perioadă de 7 ani.
P R I M A R,
Mădălina NEGRU

